सरपंच से लोकसभा तक मिले पिछड़ों को 27 प्रतिशत आरक्षण: रंबा
कुरुक्षेत्र| हरियाणापिछड़ा वर्ग महासभा की बैठक प्रदेशाध्यक्ष रामकुमार रंबा की अध्यक्षता में सिरसला रोड कार्यालय में हुई। बैठक का संचालन प्रदेश महासचिव रोशन लाल धीमान ने किया। रामकुमार रंबा ने कहा कि पिछड़े वर्ग की अधूरी पड़ी मांगों को पूरा करवाने के लिए प्रधानमंत्री, भाजपा के राष्ट्रीय अध्यक्ष, मुख्यमंत्री, सांसद और थानेसर विधायक को पत्र लिखे गए हैं। जिसमें पिछड़े वर्ग को 27 प्रतिशत प्रथम द्वितीय श्रेणी की नौकरियों में भागीदारी देने और पिछला बैकलॉग पूरा करने की अपील की गई है। इसके अलावा सभी जिलों में पिछड़ो वर्ग ओबीसी के छात्रावास बनाए जाएं।
ताकि बच्चों को कोचिंग आधुनिक तकनीक के ज्ञान के साथ-साथ योग, स्पोर्ट्स और संस्कार मिल सकें। रंबा ने कहा कि सरपंच से लेकर लोकसभा तक पिछड़ा वर्ग को 27 प्रतिशत आरक्षण और जनसंख्या के हिसाब से 52 प्रतिशत भागीदारी दी जाए। उन्होंने अंतिम जनगणना के हिसाब से जाति अनुसार पिछड़ा वर्ग के आंकड़े सार्वजनिक करने की भी मांग की।
वहीं चेयरमैन बोर्ड के सदस्यों की नियुक्ति में पिछड़ा वर्ग के और बी को अनुपात अनुसार स्थान दिया जाए। बैठक में संरक्षक रामरतन कटारिया, बलवंत सिंह, मोहनलाल धीमान, बलबीर सिंह, प्रेम प्रजापति, हरनेक सिंह, सुभाष वर्मा, मोहन लाल धीमान, सुखजेंद्र सिंह, शिव दयाल, सतपाल बैरागी, गीता राम, रामपाल, ईश्वर चंद कंबोज, सूरजभान और ओमप्रकाश मौजूद थे।
hin_Deva hin_Deva hin_Deva awa_Deva